Diari Oficial de la Generalitat Valenciana


Sumari del DOGV 1933, del 29-12-1992 (1992/826755)

RESOLUCIÓ de 18 de desembre de 1992, del Rectorat de la Universitat de València, per la qual convoca proves selectives, pel torn lliure, per a l'ingrés en el grup B (administració especial), escala d'ajudants d'arxius i biblioteques i museus, per a València i Burjassot.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1933

Data del DOGV
:   29-12-1992

Secció del DOGV
:   AUTORITATS I PERSONAL

Número del document
:   1992/826755


Data del document
:   18-12-1992

Organisme emissor
:   Universitat de València

Tipus de document
:   Resolució

RESOLUCIO de 18 de desembre de 1992, del Rectorat de la Universitat de Valencia, per la qual convoca proves selectives, pel torn lliure, per a l'ingrés en el grup B (administració especial), escala d'ajudants d'arxius, biblioteques i museus, per a Valencia i Burjassot.  
Aquest rectorat, fent ús de les competències que li atribueix l'article 18, en relació amb el 3.e de là llei de Reforma Universitària, i d'acord amb allò que estableix l'article 199 dels Estatuts de la Universitat de València, acollint-se a les normes sobre selecció de personal establides en la llei de Funció Pública de la Generalitat Valenciana i les normes que la despleguen, amb la supervisió de Institut Valencià d'Administració Pública, convoca proves d'accés al grup B (escala d'ajudants d'arxius, biblioteques i museus), sector d'administració especial, d'acord amb les següents  
BASES DE LA CONVOCATORIA  
1. Objecte de la convocatòria  
1. 1. Aquesta convocatòria té per objecte la selecció de personal, mitjançant el sistema de concurs-oposició, per a cobrir 10 places del grup B (escala d'ajudants d'arxius, biblioteques i museus), sector administració especial, pel sistema d'accés lliure, vacants en aquest organisme i ubicades a centres i serveis de València i Bujassot.   
1.2. D'acord amb l'article 49.3 de la llei de Reforma Universitària, la realització d'aquestes proves selectives s'ajustarà al que disposen la llei de Funció Pública de la Generalitat Valenciana (decret legislatiu pel qual s'aprova el text refós de la llei de Funció Pública Valenciana 1410/91, de 20 de març) i els decrets que la despleguen; l'article 188 i següents dels estatuts d'aquesta universitat, que regulen aquesta matèria, i les normes establides en aquesta convocatòria.  
2. Condicions generals dels aspirants  
2. l. La Universitat de València desenvolupa una política d'igualtat d'oportunitats a fi de promoure una presència igualitària de dones i homes en la seua administració pública.  
Per a ser admès en les proves que es convoquen, és necesari:   
2. 1. 1. Posseir la nacionalitat espanyola.  
2.1,2. Tenir divuit anys.  
2.1.3. Estar en possessió del títol de diplomat universitari, enginyer tècnic, arquitecte tècnic o equivalent.  
2.1.4. No patir cap malaltia o discapacitat que impedesca l?exercici de les funcions dels llocs de treball oferts.  
2.1.5. No trobar-se inhabilitat penalment per a l?exercici de funcions públiques.  
2.1.6. No haver estat separat, mitjançant expedient disciplinari, de qualsevol administració o col·locació pública.  
2.2. Les condicions generals per a ser admès a les proves a què es refereix l'apartat anterior caldrà posseir-les al moment de finalitzar el termini de presentació d'instàncies i gaudir d'aquestes durant tot el procés selectiu, fins a la presa de possessió.  
3. Aspirants amb discapacitat  
3. l. El tribunal establirà, per a les persones discapacitades que així ho sol·liciten, les adaptacions necessàries de temps i mitjans per a la realització de les proves. A aquest efecte, els interessats hauran de formular la petició corresponent en la sol·licitud de participació en la convocatòria.  
4. Sol·licituds  
4.1. Qui desitge prendre part en aquestes proves selectives ho farà constar això a la sol·licitud segons el model que serà facilitat gratuïtament a la consergeria de la gerència d'aquesta universitat (c/ Roger de Llúria, 6).  
5. Drets d'examen  
5.1. Els drets d'examen seran de 1.875 pessetes, que s'ingressaran en el compte corrent 2085 9354 38 79 592115 62 «Universitat de València. Drets d'examen», a Ibercaja. El pagament de la taxa es justificarà amb la impressió del segell de l'entitat bancària a la sol·licitud i això serà suficient per a deixar constatació de la presentació de la instància, als efectes que estableix la llei de Procediment Administratiu.  
6. Presentació de les sol·licituds  
6.1. Les sol·licituds es dirigiran al Rectorat de la Universitat de València. El termini de presentació serà des del dia 7 fins al 26 de gener de 1993. Les sol·licituds cal presentar-les a les oficines d'Ibercaja que figuren a l'annex IV d'aquesta convocatòria, i en el mateix acte s'abonarà la taxa que es fixa a la base 5. Les sol·licituds també es poden presentar en la forma establerta a l'article 66 de la llei de Procediment Administratiu.  
6.2. Els aspirants han de fer constar a la instància:  
- El tom en què desitgen participar, accés lliure.  
- L'idioma elegit, principal i complementari, per al desenvolupament del tercer i quart exercici de la prova selectiva.  
A la sol·licitud cal adjuntar una fotocòpia del DNI.  
6.3. Els aspirants amb discapacitats podran sol·licitar les mesures d'adaptació que figuren a l'imprès de sol·licitud.  
6.4. En el termini de deu dies a partir de la publicació de la llista d'aspirants que hagen superat la fase d'oposició, els aspirants inclosos hauran de presentar al Servei de Personal (c/ Roger de Llúria, 6-3a.) el currículum amb els mèrits al·legats, degudament acreditats, per a ser baremats en la fase de concurs.  
7. Admissió dels aspirants  
7. 1. Per a ser admesos en la realització de les proves selectives, respecte a les condicions exigides per a participar-hi, la signatura de la instància servirà com a declaració jurada d'aquelles condicions, les quals hauran de ser acreditades dins el termini dels vint dies hàbils següents a la publicació de la llista d'aprovats.  
7.2. Acabat el termini de presentació d'instàncies i després de verificar que s'ha realitzat el pagament dels drets d'examen, el rector dictarà una resolució, que es farà pública al Diari Oficial de la Generalitat Valenciana i que contindrà la llista provisional d'admesos i exclosos a la realització de les proves.  
7.3. D'acord amb el que s'estableix en l'article 71 de la llei de Procediment Administratiu, en el termini de deu dies hàbils, comptadors a partir de l?endemà de la publicació de la llista d'exclosos, els aspirants podran esmenar els defectes en què hagen incorregut a l?hora d'emplenar la sol·licitud, o fer les al·legacions que consideren oportunes.  
7.4. Transcorregut el termini anterior, esmenats els defectes, si és el cas, i en vista de les al·legacions, es dictarà resolució amb la llista definitiva d'admesos, que es farà pública al Diari Oficial de la Generalitat Valenciana.  
7.5. Aquesta última resolució fixarà, almenys amb quinze dies d'antelació, la data, el lloc i l?hora de realització' i començament dels exercicis.  
8. Proves selectives  
8. l. Les proves selectives, i la seua valoració, són les que figuren a l'annex I d'aquesta convocatòria.  
9. Fase de concurs  
9. 1. La fase de concurs consistirà en la valoració pel tribunal, d'acord amb el barem que figura a l'annex I d'aquesta convocatòria, del currículum acreditat, que hauran d'aportar els aspirants inclosos a la llista d'aprovats, segons estableix la base 6.4.  
Només podran participar en aquesta fase els aspirants que hagen superat la fase d'oposició.  
10. Puntuació final  
10.1. La puntuació final del concurs-oposició serà la suma de les obtingudes en cada una de les fases. S'elaborarà una llista final, que constituirà la llista d'aspirants que hagen superat les proves per ordre de puntuació. .  
11. Desenvolupament de les proves selectives  
11. 1. Els exercicis tindran lloc a les dependències de la Universitat de València (València i/o Burjassot). El primer exercici es realitzarà en el lloc, la data i l?hora que establirà la resolució per la qual s'aprovarà i farà pública la llista definitiva d'admesos a la realització de les proves.  
11.2. Els aspirants seran convocats per a cada exercici en crida única, i seran exclosos de l'oposició els que no hi compareguen.  
Els membres del tribunal qualificador i el personal col·laborador no permetran l'accés a la sala on es realitze l'exercici d'aquelles persones que hi compareguen una vegada conclosa la crida dels aspirants convocats.  
Els aspirants hauran d'acreditar la seua personalitat mitjançant la presentació del DNI, o del resguard d'aquest amb la fotografià, del passaport o del premis de conduir, sense que a aquest efecte siguen vàlides les fotocòpies compulsades  
d'aquests documents. Això mateix, hauran de presentar l'exemplar per a l'interessat de la sol·licitud d'admissió a les proves.  
11.3. Començades les proves, l'anunci de realització dels exercicis restants el farà públic el tribunal al local en què s'haja fet l'anterior i a la Gerència de la Universitat (c/ Roger de Llúria, 6), amb una antelació de vint-i-quatre hores com a mínim.  
12. Publicitat de les Llistes  
12.1. Finalitzat cada un dels exercicis, el tribunal farà pública, al Lloc de l'examen i a la Gerència de la Universitat (c/ Roger de Llúria, 6), la Llista dels aspirants que hagen obtingut una qualificació de cinc punts o superior.  
12.2. Una vegada finalitzada l'oposició, el tribunal farà pública, mitjançant anuncis als locals on s'han realitzat les proves i a la Gerència de la Universitat, una Llista amb la puntuació final de la prova, segons figura a l'annex I d'aquesta convocatòria, que constituirà la Llista d'aspirants que les han superades, per ordre de puntuació.  
13. Coneixement del valencià  
13.1. Qui supere les proves selectives acreditarà els seus coneixements de valencià amb la presentació de certificats, diplomes o títols que hagen estat degudament homologats.  
13.2. Qui no complesca el requisit anterior es comprometrà a la realització dels oportuns cursos de perfeccionament que s'organitzen a aquest efecte.  
14. Presentació de documents  
14. 1. En el termini de vint dies hàbils, comptadors des de l?endemà de la publicació al Diari Oficial de la Generalitat Valenciana de la llista definitiva d'aprovats, els aspirants hauran de presentar al Servei de Personal d'aquesta universitat (secció de PAS, c/ Roger de Llúria, 6-3a) els documents següents:  
14. 1. 1. Certificació de naixement expedit pel registre civil corresponent; fotocòpia del DNI degudament compulsada.  
14.1.2. Fotocòpia compulsada per l?òrgan competent del títol acadèmic . exigible segons la present convocatòria.  
14.1.3. Declaració jurada o promesa de no haver estat separat, mitjançant expedient disciplinari, de qualsevol administració o col·locació pública, i de no trobar-se inhabilitat penalment per a l?exercici de funcions públiques. »  
14.1.4. Certificat mèdic acreditatiu de no patir cap malaltia o discapacitat que impedesca l?exercici de les funcions corresponents.  
14.1.5. Els aspirants discapacitats hauran de presentar un certificat de la Conselleria de Treball i Seguretat Social o de l'òrgan competent d'altres comunitats autònomes o de l'administració de l?Estat, que acredite la discapacitat igual o superior al 33% i la capacitat per dur a terme les tasques que corresponguen als lloes d'aquesta convocatòria.  
14.2. Els aspirants amb la condició de funcionaris de carrera quedaran exempts de justificar documentalment les condicions generals que ja hagen provat pel seu nomenament anterior, però hauran d'acreditar la resta de les condicioni.  
14.3. La falta de presentació de la documentació, dins del termini indicat, excepte casos de força major; la presentació de documents dels quals es deduesca el no compliment de les condicions generals de la convocatòria, o els supòsits de falsedat en la declaració jurada, donaran Lloc a la invalidesa de les actuacions de l'aspirant i, respecte d'aquest, la nul·litat subsegüent dels actes del tribunal, sense perjudici de les responsabilitats en què haja pogut incórrer. En aquest supòsit, el tribunal podrà proposar addicionalment la inclusió en la Llista d'un nombre igual al d'exclosos, seguint la puntuació final de la prova.  
15. Nomenament  
15. 1. Transcorregut el termini de presentació de la documentació, el rector dictarà resolució, que es farà pública al Diari Oficial de la Generalitat Valenciana i que inclourà la Oficial llista de les persones que han superat les proves de selecció, personal per ordre de puntuació, i per la qual es procedirà al nomenament d'aquestes com a personal funcionari  
16. Tribunal  
16. 1. El tribunal qualificador d'aquestes proves és el que figura a l'annex III d'aquesta convocatòria.  
16.2. El tribunal podrà, sota la seua direcció i control directe, nomenar col·laboradors, especialistes i ajudants.  
16.3. Els membres del tribunal i els col·laboradors, especialistes i ajudants, estan subjectes als motius i causes generals d'abstenció i recusació que s'estableixen en els articles 20 i 21 de la llei de Procediment Administratiu. Això mateix, hauran d'abstenir-se si han realitzat tasques de preparació per a l'ingrés al grup B (escala o cos relacionat amb les places objecte d'aquesta convocatòria), durant els cinc anys anteriors a la publicació d'aquesta.  
16.4. El tribunal podrà exigir als aspirants, en qualsevol moment, que acrediten la seua identitat de forma fefaent.  
16.5. A l'efecte de comunicacions i de qualsevol altra incidència, el tribunal tindrà la seu a la Gerència de la Universitat de València (c/ Roger de Llúria, 6-5a.)  
16.6. El tribunal que actue en aquestes proves tindrà la categoria que per a aquests casos determina la legislació vigent.  
17. Recursos  
17. 1. Aquesta convocatòria, les seues bases, annexos i tots els actes administratius que siguen dictats en la seua execució, excepte les actuacions del tribunal, podran ser impugnats pels interessats, mitjançant la interposició de recurs de reposició davant el rectorat, o directament en via contenciosa administrativa (d'acord amb els articles 22 de la LRU i 236 dels Estatuts de la Universitat de València). Els terminis d'interposició seran, en el cas de recurs de reposició, d'un mes a partir de l'endemà de la publicació d'aquesta convocatòria o de la publicació dels actes de la seua execució, i en el cas de recurs contenciós administratiu, de dos mesos, en aquests mateixos supòsits.  
17.2. Contra els actes del tribunal podrà interposar-se recurs d'alçada davant el rectorat, en el termini de quinze dies hàbils, comptadors a partir de l'endemà de la publicació de la corresponent resolució del tribunal.  
ANNEX I  
Exercicis, valoració i qualificació  
El procés de selecció dels aspirants constarà de dues fases:  
1. La fase d'oposició constarà dels exercicis que a continuació s'indiquen:  
1. 1. El primer exercici consistirà en el desenvolupament per escrit de tres temes extrets a l'atzar del programa que figura a l'annex II d'aquesta convocatòria. Cada tema ha de correspondre a cada un dels tres grups en què es troba dividit el temari.  
El temps màxim per a realitzar aquest exercici és de quatre hores. L'exercici ha de ser llegit davant el tribunal en sessió pública el mateix dia en què s'haja realitzat, o bé el dia que el tribunal determinarà a l?hora de convocar la prova. En aquest últim cas, el tribunal custodiarà els exercicis en sobres individualitzats, on figurarà el nom i el DNI de l'aspirant, el qual signarà en el sobre junt amb el secretari del tribunal, que el segellarà.  
Es qualificarà de 0 a 10 punts per tema. L'opositor que no obtinga un mínim de 5 punts per tema quedarà eliminat.  
1.2. El segon exercici consistirà en la redacció de l'assentament bibliogràfic, amb classificació decimal universal i assignació d'encapçalament de matèries, de quatre impresos moderns (dels quals obligatòriament dos seran en castellà, un en Francés i un altre en anglès), iguals per a tots els opositors. La catalogació es farà d'acord amb l?esquema per a un segon nivell d'apreciació.  
Als opositors se'ls facilitarà els impresos oportuns i necessaris per a poder realitzar aquest exercici.  
Els opositors podran fer ús de les regles de catalogació vigents, les taules de classificació decimal universal i les llistes d'encapçalaments de matèria per a biblioteques.  
El temps màxim per a la realització d'aquest exercici és de dues hores i mitja.  
Es qualificarà de 0 a 10 punts per cada assentament bibliogràfic complet i seran eliminats els opositors que no obtinguen un mínim de 5 punts per assentament bibliogràfic.  
1.3. El tercer exercici consistirà en la traducció, amb diccionari, d'un text en francès o anglès, relatiu a biblioteques, l?extensió màxima del qual no- superarà les dues pàgines.  
El temps màxim per a la realització d'aquest exercici serà de dues hores.  
L'idioma elegit per l'opositor es farà constar a la instància.  
Es qualificarà, en total, de 0 a 10 punts, i per a aprovar caldrà obtenir-hi un mínim de 5 punts.  
1.4. El quart exercici serà voluntari i de mèrits, i consistirà en la traducció directa, sense diccionari, d'un o diversos textos, com a màxim de cent cinquanta paraules, proposats pel tribunal, en els idiomes francès, anglès, alemany o italià. Aquest idioma no podrà ser el mateix que l?elegit per l'aspirant en l?exercici anterior.  
El temps màxim per a realitzar aquest exercici serà d'una hora i mitja.  
Es qualificarà, en total, de 0 a 10 punts.  
La qualificació de la prova selectiva serà la suma de la puntuació obtinguda en els tres exercicis obligatoris.  
Finalitzats els exercicis obligatoris, s'elaborarà una llista dels aspirants, ordenada de major a menor puntuació, que s'interromprà quan el nombre d'inclosos siga igual al de places convocades.  
En cas d'empat entre els aspirants inclosos en la llista, l?ordre s'establirà, en primer lloc, per la major puntuació obtinguda en el segon exercici, i si es manté l?empat, per la puntuació obtinguda en el primer. Si encara persisteix l?empat, aquest es dirimirà per l?ordre alfabètic del primer cognom dels aspirants empatats. Aquest ordre s'iniciarà per la lletra que resulte del sorteig que prèviament realitzarà el tribunal.  
Normes els inclosos en aquesta llista podran passar a la fase de concurs. El fet que un aspirant supere cadascun dels exercicis obligatoris, sense estar inclòs en la llista final, no es podrà entendre, en cap cas, com a aprovat sense plaça.  
2. Fase de concurs. En la fase de concurs es valoraran els mèrits d'aquells aspirants que hagen superat els exercicis de la fase d'oposició, segons el barem següent:  
a) Eficàcia demostrada en destinacions anteriors i experiència. L'experiència professional en centres de documentació, biblioteques públiques o d'institucions privades amb accés al públic, fins a un màxim de 5 punts. Es puntuarà amb 1 punt cada sis mesos de treball continuat. Aquesta experiència s'haurà d'acreditar documentalment mitjançant contracte de treball o nomenament oficial que acredite el treball realitzat i l'experiència adquirida.  
d) Titulacions i diplomes. Les titulacions acadèmiques distintes de les requerides per a participar en aquesta convocatòria, fins a un màxim de 2 punts.  
c) Cursos. Els cursos especials de formació i perfeccionament, que hauran de versar sobre matèries directament relacionades amb el suport a la catalogació, procés, referència i restauració de fons bibliogràfics, fins a un màxim de 3 punts.  
d) Altres mèrits. La valoració total d'aquest apartat no podrà excedir de 10 punts, dels quals 6 correspondran al coneixement del valencià, bé mitjançant demostració documental del coneixement d'aquest, bé mitjançant un examen opcional per part dels candidats, que consistirà en la traducció al castellà i al valencià, respectivament, sense diccionari, d'un text en valencià i un altre en castellà proposats pel tribunal.  
Per als 4 punts restants, es tindran en compte, entre altres, els coneixements d'idiomes acreditats documentalment, l'assistència a congressos o jornades relacionades amb les funcions que cal realitzar, el fet d'haver impartit classes, haver participat com a conferenciants, etc.,  
ANNEX II  
A. Biblioteconomia i documentació  
1. Biblioteques i els seus serveis: concepte, classes i funció.  
2. Centres nacionals de serveis bibliotecaris i biblioteques nacionals: concepte i funció.  
3. Biblioteques públiques: concepte i funció.  
4. Biblioteques universitàries: concepte i funció.  
5. Biblioteques especialitzades i centres de documentació: concepte i fins, similituds i diferències.  
6. Les biblioteques de la Comunitat Valenciana. La Biblioteca Universitària de València.  
7. Selecció i adquisició de publicacions.  
8. Procés tècnic de les publicacions. Procediments manuals i automatitzats.  
9. Instal·lació, equipament i normes de seguretat de les biblioteques. Conservació del material bibliogràfic.  
10. Principals sistemes de classificació bibliogràfica: la CDU.  
11. Descriptors i encapçalaments de matèria: concepte, funció i diferències.  
12. Anàlisi documental i llenguatges documentals.  
13. Thesaurus: concepte, elements, elaboració i manteniment.  
14. Resums: tipus i normes per a elaborar-los.  
15. Formació d'usuaris: informació bibliogràfica, difusió selectiva de la informació.  
16. Préstec individual, col·lectiu, interbibliotecari i internacional. Serveis d'extensió bibliotecària.  
17. La cooperació bibliotecària. Sistemes i xarxes de biblioteques.  
18. Les noves tecnologies de la informació i la seua aplicació als serveis bibliotecaris i centres de documentació,  
19. Organitzacions internacionals al servei de les biblioteques i centres de documentació: IFLA, FID, ISO. La cooperació internacional. El programa UNISIST.  
0  
B. Bibliografia, arxivística  
1. Definició i objectius de la bibliografia. Estat actual: el programa CBU.  
2. La normalització de la identificació bibliogràfica: les ISBD, l'ISBN i l'ISSN.  
3. Conceptes, fins i problemes d'elaboració de les bibliografies de bibliografies, de les bibliografies generals i de les bibliografies especialitzades.  
4. Concepte, fins i problemes d'elaboració de les bibliografies nacionals. Fonts bibliogràfiques per a una bibliografia valenciana.  
5. Concepte, fins i problemes d'elaboració de les bibliografies de publicacions periòdiques i de les bibliografies de publicacions oficials.  
6. Informació bibliogràfica i recuperació de la informació. Procediments manuals i automatitzats. DSI.  
7. Els catàlegs col·lectius: conceptes, fins i problemes d'elaboració.  
8. Concepte i funció de l'arxiu. Classes d'arxius.  
9. Concepte i valor dels documents. Classificació i ordenació.  
10. Instruments de descripció: guies, indexs, registres, inventaris i catàlegs.  
11. Els principals arxius d'Espanya. L'Arxiu de la Corona d'Aragó.  
12. Els arxius de la Comunitat Valenciana. L'Arxiu del Regne.  
13. Els arxius universitaris.  
C. Administració pública i legislació  
1. La Constitució espanyola de 1978.  
2. L'Estat i les comunitats autònomes. L'Estatut d'Autonomia de la Comunitat Valenciana.  
3. La llei de Mesures per a la Reforma de la Funció Pública. 4. El personal funcionari i laboral al servei de les administracions públiques.  
5. El Ministeri d'Educació i Ciència. La LRU.  
6. L'administració cultural espanyola. La Direcció General del Llibre i Biblioteques del Ministeri de Cultura i el Consell de Cultura de la Generalitat Valenciana.  
7. L'organització bibliotecària espanyola. Competències de les administracions públiques.  
8. Els Estatuts de la Universitat de València.  
9. La legislació general i de la Comunitat Valenciana sobre el patrimoni artístic, bibliogràfic i documental.  
10. Els drets d'autor. Els convenis internacionals i la legislació espanyola.  
ANNEX III  
Tribunal qualificador  
President: el rector o persona que delegue.  
Vocals:   
- El Gerent de la Universitat de València.  
- Un representant del cas d'arxius, biblioteques i museus que preste serveis a la Universitat de València, a proposta de la comissió del PAS.  
- Un representant de l?IVAP.  
- Un representant de la Direcció General d'Universitats de la Generalitat Valenciana.  
- Un representant del cas d'arxius, biblioteca í museus que preste serveis a la Universitat de València.  
- Un membre de la junta de personal, amb veu però sense vot.  
Suplents: la mateixa estructura.  
ANNEX IV  
Oficines d'Ibercaja  
Ibercaja, OP. C/ Roger de Llúria, 6  
Ibercaja, urb. 1. G.V. Ramón y Cajal, 31  
Ibercaja, urb. 2. Baró de Càrcer, 17   
Ibercaja, urb. 3. Av. del Port, 71   
Ibercaja, urb. 4. Vírgen de la Cabeza, 69   
Ibercaja, urb. 5. Poeta al Russafí, 2   
Ibercaja, urb. Mislata. Santa Teresa, núm. 29   
Ibercaja, urb. Port de Sagunt. Av. 9 d'octubre, 59